Den mandlige bilist kørt til behandling på skadestuen.

En mandlig bilist var lørdag aften ved 22.15-tiden involveret i et solouheld. Bilisten mistede herredømmet over sit køretøj i en blød venstrekurve ved krydset Vestre Kanalvej og Tranumvej i nærheden af Brovst. Vagtchef ved Nordjyllands Politi Mads Hessellund oplyser, at bilisten blev kørt til tjek på skadestuen på Aalborg Universitetshospital, men han skulle ikke være kommet alvorligt til skade. Bilisten fik udtaget en blodprøve, da der er mistanke om spirituskørsel.